CELEX: E2004C0371
Language: lv
Date: 2004-12-15 00:00:00
Title: EBTA Uzraudzības Iestādes lēmums Nr. 371/04/COL (2004. gada 15. decembris) ar kuru 49. reizi groza procedūras un materiālo tiesību noteikumus valsts atbalsta jomā, svītrojot 26. nodaļu Valsts palīdzības pamatnostādēs par reģionālā atbalsta daudznozaru pamatprincipiem lielu ieguldījuma projektu gadījumā

10.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 63/29
            
         
      EBTA UZRAUDZĪBAS IESTĀDES LĒMUMS
   
   Nr. 371/04/COL
   (2004. gada 15. decembris)
   ar kuru 49. reizi groza procedūras un materiālo tiesību noteikumus valsts atbalsta jomā, svītrojot 26. nodaļu Valsts palīdzības pamatnostādēs par reģionālā atbalsta daudznozaru pamatprincipiem lielu ieguldījuma projektu gadījumā
   EBTA UZRAUDZĪBAS IESTĀDE,
   ņemot vērā Eiropas Ekonomikas zonas līgumu (1), un jo īpaši tā 61. – 63. pantu, un 26. protokolu,
   ņemot vērā EBTA valstu nolīgumu par Uzraudzības iestādes un tiesas izveidošanu (2), un jo īpaši tā 24. pantu, 5. panta 2. punkta b) apakšpunktu un 3. protokola I daļas 1. pantu,
   Tā kā saskaņā ar Uzraudzības un tiesas līguma 24. pantu EBTA Uzraudzības iestāde izpilda EEZ līguma par valsts atbalstu noteikumus.
   Tā kā saskaņā ar Uzraudzības un tiesas līguma 5. panta 2. punkta b) apakšpunktu EBTA Uzraudzības iestāde izdos paziņojumus vai pamatnostādnes par EEZ līgumā ietvertajiem jautājumiem, ja šis līgums vai Uzraudzības un tiesas līgums to īpaši paredz vai, ja EBTA Uzraudzības iestāde to uzskata par nepieciešamu.
   EBTA Uzraudzības iestāde 1994. gada 19. janvārī pieņēma procedūras noteikumus un pamatprasības valsts atbalsta jomā (3).
   Tā kā EBTA Uzraudzības iestāde 1998. gada 4. novembrī pieņēma Pamatnostādnes par reģionālā atbalsta daudznozaru pamatprincipiem lielu ieguldījuma projektu gadījumā (4) uz trīs gadus ilgu sākotnējo pārbaudes laiku, kuru vēlāk pagarināja līdz 2002. gada 31. decembrim un kuru dažām nozarēm turpināja piemērot līdz 2003. gada 31. decembrim.
   Tā kā Eiropas Kopienu Komisija 2002. gada 19. martā, izdeva jaunu paziņojumu par reģionālā atbalsta daudznozaru pamatprincipiem lielu ieguldījuma projektu gadījumā (5).
   Tā kā EBTA Uzraudzības iestāde savā 2002. gada 18. decembra Kolēģijas lēmumā 263/02/COL pieņēma līdzīgu dokumentu, izveidojot jaunu pamatnostādņu nodaļu – 26.A. (6) pieņēma līdzīgu dokumentu, izveidojot jaunu pamatnostādņu nodaļu – 26.A.
   Tā kā 26.A nodaļa sastāv no jaunajiem daudznozaru pamatprincipiem, kas atkarībā no nozares, stājās spēkā 2003. vai 2004. gada 1. janvārī.
   Tā kā iepriekšējie reģionālā atbalsta daudznozaru pamatprincipi lielu ieguldījuma projektu gadījumā ir jāsvītro,
   IR PIEŅĒMUSI ŠO LĒMUMU.
   
               1.
            
            
               Valsts palīdzības pamatnostādņu 26. nodaļu svītro.
            
         
               2.
            
            
               EBTA valstis informēs ar vēstuli, kurai tiks pievienota šā lēmuma kopija.
            
         
               3.
            
            
               Kā paredzēts EEZ līguma 27. protokola d) punktā Eiropas Kopienu Komisiju informēs ar šā lēmuma kopiju.
            
         
               4.
            
            
               Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā.
            
         
               5.
            
            
               Šis lēmums ir autentisks angļu valodā.
            
         
      Briselē, 2004. gada 15. decembrī
      
         
            EBTA Uzraudzības iestādes vārdā —
         
         
            priekšsēdētājs
         
         Hannes HAFSTEIN
         
         
            Kolēģijas loceklis
         
         Bernd HAMMERMANN
         
      
   
   
      (1)  Turpmāk tekstā – EEZ līgums.
   
      (2)  Turpmāk tekstā – Uzraudzības un tiesas nolīgums.
   
      (3)  Pamatnostādnes par EEZ nolīguma 61. un 62. panta un Uzraudzības un tiesu nolīguma 3. protokola 1. panta piemērošanu un tulkošanu, ko pieņēmusi un izdevusi EBTA Uzraudzības iestāde 19.1.1994. (OV L 231, 3.9.1994., EEZ papildinājums Nr. 32), kurā jaunākie grozījumi izdarīti ar Uzraudzības iestādes 2004. gada 1. decembra Lēmumu Nr. 305/04/COL (vēl nav publicēts), turpmāk sauktas par Valsts palīdzības pamatnostādnēm.
   
      (4)  OV L 111, 29.4.1999., EEZ pielikums Nr. 18, kas atbilst Komisijas Paziņojumam par reģionālā atbalsta daudznozaru pamatprincipiem lielu ieguldījuma projektu gadījumā (OV C 107, 7.4.1998., 7. lpp.).
   
      (5)  OV C 70, 19.3.2002., 8. lpp.
   
      (6)  Nav vēl publicēts.